21.3.2022
FI
Euroopan unionin virallinen lehti
C 126/3
Kun luonnonmukaiseen elintarviketuotantoon käytettävää maaeläintä hoidetaan eläinlääkkeellä, jota käytetään asianomaista lajia koskevan myyntiluvan ehtojen mukaisesti, kyseisestä eläimestä saatavan luonnonmukaisesti tuotetun elintarvikkeen tuotantoon sovellettava varoaika on kaksinkertainen siihen varoaikaan nähden, joka ilmoitetaan kyseisen elintarviketuotantoon käytettävän maaeläimen lajille eläinlääkkeen myyntiluvan mukana olevassa valmisteyhteenvedossa.
Varoaika on kuitenkin vähintään 48 tuntia.
Jos eläinlääkkeen myyntiluvan mukana olevassa valmisteyhteenvedossa elintarviketuotantoon käytettävän maaeläimen lajille ilmoitettu varoaika on nolla päivää, luonnonmukaisessa tuotannossa sen on oltava 48 tuntia.
Eläinlääkkeistä ja direktiivin 2001/82/EY kumoamisesta annettua asetusta (EU) 2019/6 sovelletaan 28. tammikuuta 2022 lähtien yhdessä asetuksessa (EU) 2018/848 säädettyjen luonnonmukaiseen tuotantoon liittyvien erityisten säännösten kanssa.
Silloinkin tilanne säilyy edellä mainitun kaltaisena.
Kysymys 3: Kun luonnonmukaiseen elintarviketuotantoon käytettävää tietyn lajin maaeläintä hoidetaan eläinlääkkeellä, jonka käyttö ei sisälly asianomaista lajia koskevan myyntiluvan ehtoihin, mitä varoaikaa olisi noudatettava ennen kuin kyseisestä eläimestä voidaan valmistaa luonnonmukaisesti tuotettuja elintarvikkeita sen jälkeen, kun normaaleissa käyttöolosuhteissa on suoritettu viimeinen hoitokerta kemiallisesti syntetisoidun allopaattisen eläinlääkkeen, myös antibiootin, avulla?
Jos elintarviketuotantoon käytettävää tietyn lajin maaeläintä hoidetaan eläinlääkkeellä, jonka käyttö ei sisälly asianomaista lajia koskevan myyntiluvan ehtoihin, varoaika ei saa 1. tammikuuta 2022 ja 27. tammikuuta 2022 välisenä aikana olla lyhyempi kuin 14 päivää munien osalta, 14 päivää maidon osalta ja 56 päivää siipikarjan ja nisäkkäiden lihan osalta, mukaan lukien rasva ja sisäelimet.
Nämä varoajat ovat kaksinkertaiset direktiivin 2001/82/EY 11 artiklassa tavanomaisille elintarviketuotantoeläinlajeille vahvistettuihin varoaikoihin nähden.
Eläinlääkkeistä ja direktiivin 2001/82/EY kumoamisesta annettua asetusta (EU) 2019/6 sovelletaan 28. tammikuuta 2022 lähtien yhdessä asetuksessa (EU) 2018/848 säädettyjen luonnonmukaiseen tuotantoon liittyvien erityisten säännösten kanssa.
Asetuksen (EU) 2019/6 113 artiklassa vahvistetaan säännöt, jotka koskevat lääkkeen myyntiluvan ehtoihin sisältymätöntä käyttöä elintarviketuotantoon käytettävillä maaeläinlajeilla, ja 115 artiklassa vahvistetaan säännöt, jotka koskevat niiden lääkkeiden varoaikaa, joita käytetään elintarviketuotantoeläinlajeilla muussa kuin myyntiluvan ehtojen mukaisessa käytössä.
Mainitussa 115 artiklassa säädetään erityisesti seuraavaa:
”Ellei käytetyn lääkkeen varoaikaa ole kyseessä olevan eläinlajin osalta annettu valmisteyhteenvedossa, eläinlääkärin on (...) määritettävä varoaika seuraavin perustein: a) elintarviketuotannossa käytettävien nisäkkäiden ja siipikarjan sekä tarhattujen riistalintujen lihan ja sisäelinten osalta varoajan on oltava vähintään: i)
pisin valmisteyhteenvedossa lihan ja sisäelinten osalta annettu varoaika kerrottuna kertoimella 1,5;
ii) 28 vuorokautta, jos lääkkeellä ei ole myyntilupaa eläintarviketuotantoeläimille; iii) yksi vuorokausi, jos lääkkeen varoaika on nolla vuorokautta ja sitä käytetään eri taksonomisella heimolla kuin sillä, jolle myyntilupa on myönnetty; b) maitoa ihmisravinnoksi tuottavien eläinten maidon osalta varoajan on oltava vähintään: i)
pisin valmisteyhteenvedossa minkä tahansa eläimen maidon osalta annettu varoaika kerrottuna kertoimella 1,5;